रूपन्देहीको हार निरन्तर
रूपन्देही च्यालेन्जर्स एक खेल खेल्नुअगाडि नै रुस्लान धनगढी प्रिमियर लिग (डीपीएल) क्रिकेटबाट बाहिरिएको छ ।
धनगढी — रूपन्देही च्यालेन्जर्स एक खेल खेल्नुअगाडि नै रुस्लान धनगढी प्रिमियर लिग (डीपीएल) क्रिकेटबाट बाहिरिएको छ ।टोली बिहीबार महेन्द्रनगर युनाइटेडसँग ४ विकेटले पराजित भयो । लगातार चौथो हारपछि रूपन्देही प्लेअफमा नपुग्ने औपचारिक रूपमा निश्चित भएको हो ।गत वर्ष पहिलो संस्करणमा लगातार चार खेल जितेर प्लेअफो क्वालिफायर पुगेको रूपन्देहीले त्यसयता लगातार ७ खेलमा पराजय भोगिसकेको छ । संघीय प्रहरी कार्यालय इकाई मैदानमा टस जितेको रूपन्देहीले ८ विकेट गुमाई १ सय ४४ रन बनायो । कप्तान विनोद भण्डारीकोअर्धशतकपछि महेन्द्रनगरले ७ बलअघि लक्ष्य भेट्यो ।यसअघि नै पहिलो तीन खेलमा पराजयपछि रूपन्देही राउन्ड रोबिनबाटै बाहिरिने निश्चितजस्तै भइसकेको थियो । टिम तयारीभन्दा पनि खेलाडीको व्यक्तिगत तयारी नपुग्दा आफ्नो टोलीले राम्रो खेल्न नसकेको रूपन्देहीका कप्तान शक्ति गौचनले बताए ।अघिल्ला दुई खेलमा विकेटकिपिङ गरेका पुनीत विष्टको स्थानमा विनोद आफैंले ग्लोभ्स लिए । विष्टले ४ ओभरमा १२ रन खर्चेर ४ विकेट लिएपछि रूपन्देहीले सोचेजस्तो स्कोर बनाउन सकेन । उनले २२ बलमा ४५ र ओपनर विनोदले ४८ बलमा ६१ रन बनाएपछि महेन्द्रनगरलाई लक्ष्यमा पुग्न खासै गाह्रो भएन् । आफ्नो टोली जितभन्दा ८ रनमात्र टाढा रहेको अवस्थामा विनोद आउट भएका थिए ।महेन्द्रनगरका मेन्टर विनोद दासले एक ओभरअगाडि विनोद आफैले फिनिस गरेको आफू थप खुसी हुने बताए । ‘यो मैदानमा १४०–१५० को स्कोर भए पनि उनीहरूले जुन हिसाबमा सुरुआत गरे, त्यस हिसाबमा राम्रो स्कोर बनेको हो,’ उनले भने, ‘त्यसैले हाम्रो राम्रो सुरुआत जरुरी थियो । भाग्यले त्यस्तै भयो । विनोद र पुनीतको साझेदारी राम्रो भयो ।’विनोदले ५ चौका र २ छक्का तथा विष्टले ३ चौका र ४ छक्का प्रहार गरे । पुनीत मेहेरा १६ रनमा नटआउट रहे । आशिफ शेख ५, आरिफ शेख ४, करण केसी र हरिशंकर साह शून्यमा आउट भए । रूपन्देहीका दिपेश श्रेष्ठले ३, सुसन भारीले २ र सागर पुनले १ विकेट लिए । यसअघि रूपन्देहीबाट प्रदीप ऐरीले सर्वाधिक ३९ रन बनाए । उनले ३२ बल खेल्दै ५ चौका र १ छक्का प्रहार गरे । सागर पुन २८, दीपक प्रसाद १७ र कुशल मल्ल १५ रनमा आउट भए ।महेन्द्रनगरजस्तै विराटनगर किंग्सले पनि तीन खेलमा दोस्रो विजय पाएको छ । विराटनगरले टिम चौराह धनगढीलाई ११ रनले हरायो । दिलीप नाथ ४, पृथु बाँस्कोटा ३ र कप्तान पारस खड्का २ रनमा आउट भएपछि दबाबमा देखिएको विराटनगर १९.५ ओभरमा १ सय २७ रनमा अलआउट भयो । पवन सर्राफले ३४ बलमा १ चौका र २ छक्का प्रहार गरी ४१ रन बनाए । अनिलकुमार शाह २४, शुभम कामत १८ र बाबर हायत १५ रनमा आउट भए ।सोमपाल कामीसँगै नयाँ बल लिएर आएका अफ स्पिनर सुनील धमलाले ४ विकेट लिए । उनले ४ ओभरमा १ मेडन राख्दै १० रनमात्र खर्चे । सोमपाल र रोहन मुस्ताफाले २–२ तथा ललितसिंह भण्डारी र शम्साद शेखले १–१ विकेट लिए । धनगढीले ९ विकेट गुमाई १ सय ९ रनमा बनायो । शंकर रानाले ३८ बलमा २५ रनमात्र बनाउन सके । अस्फाक अहमद २२, राजु रिजाल १८, सुनील १२ र मुस्ताफा ११ रनमा आउट भए । म्यान अफ द म्याच पवनले ४ ओभरमा २५ रन खर्चेर ४ विकेट लिए । वसन्त रेग्मी र पारसले २–२ तथा कामतले १ विकेट लिए ।आजको खेलविराटनगर किंग्सविरुद्ध काठमाडौं गोल्डेन्स